KOMISSION KERTOMUS EUROOPAN PARLAMENTILLE JA NEUVOSTOLLE TUEN TUOTANNOSTA IRROTTAMISEN EDISTYMISESTÄ /* COM/2013/0617 final */





KOMISSION KERTOMUS EUROOPAN PARLAMENTILLE JA NEUVOSTOLLE TUEN TUOTANNOSTA IRROTTAMISEN EDISTYMISESTÄ 1. Johdanto Suoria tukia on vuoden 2003 uudistuksesta lähtien irrotettu asteittain maataloustuottajien tuotantopäätöksistä, jotta parannettaisiin EU:n maatalouden markkinasuuntautuneisuutta ja kilpailukykyä. Samanaikaisesti on säilytetty eräitä rajoitettuja mahdollisuuksia tuotantosidonnaiseen tukeen. Tämän taustalla ovat yhteiskunnalliset ja ympäristösyyt, tarve helpottaa sopeutumista sekä maatalouden merkitys julkishyödykkeiden tuottajana eli EU:n laajuisen kestävän maataloustuotannon takaajana.[1] Yhteisen maatalouspolitiikan (YMP) terveystarkastukseen kuuluviin ehdotuksiin liitetyssä vaikutustenarvioinnissa analysoitiin vuoden 2003 uudistuksen vaikutuksia ja tarkasteltiin kolmea vaihtoehtoa maatalouden kilpailukyvyn parantamiseksi: a) tilanteen säilyttäminen ennallaan, b) tukien irrottaminen kokonaan tuotannosta ja c) kohdennettu, valikoiva tuen tuotannosta irrottaminen. Markkinasuuntautuneisuutta painottavan linjauksen edut tulivat esiin tarkastelussa, mutta toisaalta todettiin myös riskejä tietyillä alueilla, varsinkin laajamittaisessa emolehmäjalostuksessa sekä lampaanlihasektorilla; niiden osalta voisi olla perusteltua säilyttää osittain sidotut tuet ennen kaikkea ympäristösyistä.[2] Tämä lähestymistapa on sittemmin otettu huomioon neuvoston asetuksessa[3]. Terveystarkastusehdotuksia[4] koskeva puheenjohtajavaltion lopullinen välitysehdotus sisältää julistuksen, jossa komissio ilmoittaa laativansa 31. joulukuuta 2012 mennessä kertomuksen terveystarkastuksen täytäntöönpanon edistymisestä erityisesti tuotannosta irrotetun tuen osalta. Tässä kertomuksessa pyritään täyttämään tämä sitoumus. Seuraavissa kohdissa selostetaan, miten tukien irrottamisessa on käytännössä edistytty, ja ilmoitetaan tähänastiset tulokset suhteellisina osuuksina suorista tuista. 2. Maksatusvuosi 2009: tukien irrottamisen tilanne Maksatusvuonna 2009 tukien irrottaminen oli vuoden 2003 uudistuksen ansiosta jo edistynyt merkittävästi: tuotantomääristä irrotettuihin tukiin oli 27 jäsenvaltion EU:ssa käytettävissä yhteensä 86 prosenttia suorien tukien yhteenlasketusta bruttomäärästä (eli ennen tuen mukauttamista)[5]. Joissakin jäsenvaltioissa osuus oli lähes 100 prosenttia ja joissakin vain 69 prosenttia. Terveystarkastuksen tuloksena hyväksytyn neuvoston asetuksen (eli asetuksen (EY) N:o 73/2009) johdanto-osan 2 kappaleessa todetaan, että [vuoden 2003 uudistuksen] täytäntöönpanosta saadut kokemukset osoittivat, että tukijärjestelmän eräitä osia on tarpeen mukauttaa. Erityisesti olisi laajennettava suorien tukien irrottamista tuotannosta […]. Jäljempänä esitetään yhteenveto tuolloin sovituista tukien irrottamiseen tähtäävistä toimenpiteistä sekä niiden vaikutuksista, jotka ilmaistaan tuotannosta irrotetun tuen osuuksina. 3. Tukien irrottamistoimenpiteet, joista oli päätetty jo ennen terveystarkastusta Aluksi on syytä palauttaa mieliin, että neuvoston asetuksen (EY) N:o 1782/2003 10 c luvussa säädettyä tupakkatukea oli jo ennen terveystarkastusta tarkoitus myöntää vain maksatusvuoteen 2009 asti (kyseinen vuosi mukaan luettuna). Tupakantuotantoon tarkoitettuun tuotantosidonnaiseen tukeen oli maksatusvuonna 2009 käytettävissä yhteensä 321 miljoonaa euroa (brutto). Suoriin (sekä tuotantomääristä irrotettuihin että tuotantosidonnaisiin) tukiin varatun summan sisältämät tupakkamäärärahat eriytettiin seuraavasta vuodesta alkaen siten, että 50 prosenttia asetettiin käyttöön yhteisön tukena maaseudun kehittämisohjelmiin kuuluville toimenpiteille tupakan tuotantoalueilla ja loput 50 prosenttia sisällytettiin tilatukijärjestelmään (eli tuotantomääristä irrotettuihin tukiin). 4. Terveystarkastus: tuotantosidonnaisen tuen järjestelmien sisällyttäminen tilatukijärjestelmään / yhtenäisen pinta-alatuen järjestelmään 4.1. Terveystarkastuksen jälkeen sovittu tuotantosidonnaisen tuen sisällyttäminen tilatukijärjestelmään / yhtenäisen pinta-alatuen järjestelmään Terveystarkastuksen tuloksena asetuksen (EY) N:o 73/2009 liitteessä XI luetellaan tuotantosidonnaisen tuen järjestelmät, jotka jäsenvaltioiden oli sisällytettävä tilatukijärjestelmään tai yhtenäisen pinta-alatuen järjestelmään viimeistään maksatusvuonna 2012: Aikataulu || Tuotantosidonnainen tukijärjestelmä || Oikeusperusta (tuotantosidonnainen tuki) || Asianomaiset jäsenvaltiot || Jäsenvaltioiden käytettävissä oleva bruttomäärä vuonna 2009 (milj. euroa) 2010 || Durumvehnän erityinen laatupalkkio || Asetuksen (EY) N:o 1782/2003 IV osaston 1 luku || EL, ES, FR, IT, AT, PT || 127,600 2010 || Peltokasvien pinta-alatuki, myös durumvehnän lisätuki perinteisillä alueilla || Asetuksen (EY) N:o 1782/2003 IV osaston 10 luku || ES, FR || 1 583,561 2010 || Tuki oliivitarhoille || Asetuksen (EY) N:o 1782/2003 IV osaston 10 b luku || ES || 103,140 2010 || Humalan pinta-alatuki || Asetuksen (EY) N:o 1782/2003 IV osaston 10 d luku || FR, AT, SI (DE[6]) || 0,274 viimeistään 2012 || Valkuaiskasvipalkkio || Asetuksen (EY) N:o 73/2009 IV osaston 1 luvun 3 jakso || Kaikki EU15-valtiot || 77,796 viimeistään 2012 || Riisin lajikohtainen tuki || Asetuksen (EY) N:o 73/2009 IV osaston 1 luvun 1 jakso || EL, ES, FR[7], IT, PT || 179,910 viimeistään 2012 || Pähkinöiden pinta-alatuki || Asetuksen (EY) N:o 73/2009 IV osaston 1 luvun 4 jakso || BE, DE, EL, ES, FR, IT, LU, NL, AT, PT, SI, UK || 96,622 viimeistään 2012 || Tuotantotuki tärkkelysperunan viljelijöille || Asetuksen (EY) N:o 73/2009 IV osaston 1 luvun 2 jakso || DK, DE, ES, FR, NL, AT, FI, SE || 116,867 viimeistään 2012 || Siementuki || Asetuksen (EY) N:o 73/2009 IV osaston 1 luvun 5 jakso || BE, EL, ES, FR, IT, NL, PT, FI || 30,923 viimeistään 2012 || Naudan- ja vasikanlihapalkkiot, emolehmäpalkkiota lukuun ottamatta || Asetuksen (EY) N:o 73/2009 53 artikla || BE, DK, ES, FR, NL, AT, PT, FI, SE, SI || 471,883 2012 || Siirtymäkauden marjatuki || Asetuksen (EY) N:o 73/2009 IV osaston 1 luvun 9 jakso || BG, HU, LV, LT, PL || 12,213 YHTEENSÄ || 2 800,789 Terveystarkastuksen perusteella päätettiin myös poistaa energiakasvien tuotantosidonnainen tuki maksatusvuodesta 2010 alkaen. Tuen myöntämiseen oli vuonna 2009 käytettävissä bruttomääräisesti yhteensä 90 miljoonaa euroa. On myös muistettava, että neuvoston asetuksen (EY) N:o 73/2009 liitteessä XI säädettiin 187 miljoonan euron sisällyttämisestä tilatukijärjestelmään tai yhtenäisen pinta-alatuen järjestelmään vuodesta 2012 alkaen. Tämä johtui seuraavien kolmen markkinatoimenpiteen lakkauttamisesta: kuivatun rehun jalostustuki[8], kuiduntuotantoon tarkoitetun pellavan ja hampun jalostustuki[9] sekä perunatärkkelyspalkkio[10]. 4.2. Sidotun tuen vapaaehtoinen sisällyttäminen tilatukijärjestelmään / yhtenäisen pinta-alatuen järjestelmään terveystarkastuksen jälkeen Asetuksen (EY) N:o 73/2009 51 artiklan 1 kohdan mukaan jäsenvaltio, joka on asetuksen (EY) N:o 1782/2003 64 artiklan 2 kohdan mukaisesti päättänyt maksaa lampaan- ja vuohenlihapalkkioita ja/tai emolehmäpalkkioita, voi jatkaa kyseisten palkkioiden maksamista. Se voi myös päättää vahvistaa kansallisten enimmäismäärien osan, joka käytetään näiden palkkioiden maksamiseen, alhaisemmalle tasolle kuin asetuksen (EY) N:o 1782/2003 64 artiklan 2 kohdan mukaisesti on päätetty tai lopettaa palkkioiden myöntämisen. Asianomaiset jäsenvaltiot ovat tämän pohjalta tehneet seuraavat päätökset: Aikataulu || Tuotantosidonnainen tukijärjestelmä || Oikeusperusta (tuotantosidon­nainen tuki) || Asianomaiset jäsenvaltiot || Tehty päätös || Jäsenvaltioi­den käytettävissä oleva, sidottuun tukeen tarkoitettu bruttomäärä vuonna 2009 (milj. euroa) 2010 || Lampaan- ja vuohenlihapalkkiot || Asetuksen (EY) N:o 73/2009 52 artikla || ES || Täysimääräi­nen irrottaminen tuotannosta || 239,294 2010 || Lampaanlihapalkkiot || Asetuksen (EY) N:o 73/2009 52 artikla || FR || Täysimääräi­nen irrottaminen tuotannosta || 86,027 2010 || Emolehmäpalkkio || Asetuksen (EY) N:o 73/2009 53 artikla || FR || 25 % irrottaminen tuotannosta + 25,19 milj. euron vähennys 68 artiklan mukaisen erityistuen rahoitusta varten[11] || 208,794 2010 || Lampaan- ja vuohenlihapalkkiot || Asetuksen (EY) N:o 73/2009 52 artikla || SI || Täysimääräi­nen irrottaminen tuotannosta || 0,697 2012 || Lampaan- ja vuohenlihapalkkiot || Asetuksen (EY) N:o 73/2009 52 artikla || DK || Täysimääräi­nen irrottaminen tuotannosta || 0,855 YHTEENSÄ || 535,667 Lisäksi samassa artiklassa säädetään, että jos jäsenvaltio ei ole sisällyttänyt hedelmä- ja vihannestukea kokonaan tai osittain tilatukijärjestelmään asetuksen (EY) N:o 1782/2003 68 b artiklan nojalla, sillä on mahdollisuus (1) jatkaa maksamista tuen päättymiseen asti[12], kuten neuvoston asetuksessa (EY) N:o 1782/2003 säädetään, (2) tai sisällyttää kyseinen tuki 1. elokuuta 2009 mennessä tilatukijärjestelmään, (3) tai päättää 1. elokuuta 2009 mennessä maksaa tukea alhaisemmalla tasolla kuin asetuksen (EY) N:o 1782/2003 68 b artiklan mukaisesti on päätetty. Neuvoston asetuksen (EY) N:o 73/2009 128 artiklan mukaan myös yhtenäisen pinta-alatuen järjestelmää soveltavilla jäsenvaltioilla on käytettävissään vastaavat mahdollisuudet. Kun otetaan huomioon nykyinen tuen irrottamista koskeva ohjelma, josta on päätetty jo hedelmä- ja vihannesalan uudistuksen yhteydessä, sekä terveystarkastuksen perusteella tehdyt päätökset, voidaan todeta, että tilatukijärjestelmään tai yhtenäisen pinta-alatuen järjestelmään on sisällytetty seuraavat määrät, jotka olivat vielä käytettävissä tuotantosidonnaiseen tukeen vuonna 2009: Aikataulu || Tuotantosidonnainen tukijärjestelmä || Oikeusperusta (tuotantosidonnainen tuki) || Asianomaiset jäsenvaltiot || Jäsenvaltioiden vuonna 2009 käytettävissä ollut bruttomäärä, joka irrotettiin tuotannosta (milj. euroa) 2011 || Tomaattien tuotantotuki || Asetuksen (EY) N:o 73/2009 54 artikla || EL, ES, IT || 130,821 2012 || Tomaattien tuotantotuki || Asetuksen (EY) N:o 73/2009 54 artikla || FR, PT || 20,684 2010 || Tomaattien tuotantotuki || Asetuksen (EY) N:o 73/2009 128 artikla || SK || 0,174 2012 || Tomaattien tuotantotuki || Asetuksen (EY) N:o 73/2009 128 artikla || SK, RO || 1,204 2010 || Muiden hedelmien ja vihannesten tuotantotuki || Asetuksen (EY) N:o 73/2009 54 artikla || EL, ES || 111,653 2011 || Muiden hedelmien ja vihannesten tuotantotuki || Asetuksen (EY) N:o 73/2009 54 artikla || FR, IT || 18,977 2011 || Muiden hedelmien ja vihannesten tuotantotuki || Asetuksen (EY) N:o 73/2009 128 artikla || CY || 1,119 YHTEENSÄ || 284,632 5. Jäljelle jääneet mahdollisuudet tuen sitomiseen Niillä jäsenvaltioilla, jotka olivat vuoden 2003 uudistuksen jälkeen päättäneet maksaa lampaan- ja vuohenlihapalkkioita ja/tai emolehmäpalkkioita ja/tai jotka eivät olleet sisällyttäneet hedelmä- ja vihannestukea kokonaan tai osittain tilatukijärjestelmään tai yhtenäisen pinta-alatuen järjestelmään, oli mahdollisuus jatkaa tukien maksamista samalla tai alhaisemmalla tasolla. Tämän tuloksena seuraavat määrät olivat vielä käytettävissä kyseisten alojen suoriin tukiin vuonna 2012: Tuotantosidonnainen tukijärjestelmä || Oikeusperusta (tuotantosidonnainen tuki) || Asianomaiset jäsenvaltiot || Jäsenvaltioiden käytettävissä oleva, sidottuun tukeen tarkoitettu bruttomäärä vuonna 2012 (milj. euroa) Lampaan- ja vuohenlihapalkkiot || Asetuksen (EY) N:o 73/2009 52 artikla || PT, FI || 29,876 Emolehmäpalkkio || Asetuksen (EY) N:o 73/2009 53 artikla || BE, ES, FR, AT, PT || 1 068,563 Muiden hedelmien ja vihannesten tuotantotuki || Asetuksen (EY) N:o 73/2009 54 artikla || FR, IT || 33,875 Muiden hedelmien ja vihannesten tuotantotuki || Asetuksen (EY) N:o 73/2009 128 artikla || CY || 3,359 YHTEENSÄ || 1 135,673 Terveystarkastuksen tärkeänä tuloksena oli myös se, että jäsenvaltioille annettiin neuvoston asetuksen 68 artiklalla mahdollisuus käyttää osa liitteen VIII mukaisista määrärahoistaan viljelijöille myönnettävään erityistukeen, myös tuotantosidonnaisen tuen muodossa. Tämä tuki siis korvasi (jäsenvaltioiden mahdollisesti toivoman siirtymäkauden päätyttyä) jäsenvaltioille aiemmin neuvoston asetuksen (EY) N:o 1782/2003 69 artiklalla annetun mahdollisuuden, jonka mukaan ne voivat käyttää enintään 10 prosenttia siitä kansallisen enimmäismääränsä osasta, joka vastaa kutakin suorien tukien piiriin kuuluvaa alaa, tuotantosidonnaiseen tukeen erityisille viljelymuodoille ja laatutuotannolle kyseisellä alalla. Määrä, jonka jäsenvaltiot olivat liitteen VIII mukaisista määrärahoistaan ohjanneet tuotantosidonnaisiin tukiin erityistukena, ja tarkemmin sanottuna neuvoston asetuksen (EY) N:o 73/2009 68 artiklan 1 kohdan a alakohdan i–iv alakohdan, b alakohdan sekä e alakohdan mukaisesti, oli vuonna 2012 yhteensä 1 202,257 miljoonaa euroa. Vertailun vuoksi mainittakoon, että vuonna 2009 tuotantosidonnaiseen tukeen osoitettiin entisen 69 artiklan mukaisesti 473,534 miljoonaa euroa. Kun otetaan huomioon kyseisten jäsenvaltioiden (ES, EL, PT[13]) liittymissopimuksen määräykset, vuonna 2012 oli vielä käytettävissä 269 miljoonaa euroa puuvillan lajikohtaiseen tukeen. Lisäksi Espanjalla oli käytettävissä vielä 24 miljoonaa euroa sokerijuurikkaan ja ruo'on tuottajille myönnettävään viisivuotiseen tukeen (vuosi 2013 on kyseisen viisivuotisjakson viimeinen vuosi). Kun otetaan huomioon terveystarkastus sekä aiemmat alakohtaiset uudistukset, voidaan todeta, että 27 jäsenvaltion EU:ssa oli maksatusvuonna 2012 käytettävissä tuotantomääristä irrotettuihin tukiin yhteensä 94 prosenttia suorien tukien yhteenlasketusta bruttomäärästä (eli ennen tuen mukauttamista)[14]. Osuudet vaihtelivat jäsenvaltioittain 77 prosentista 100 prosenttiin. [1] Ks. APP-tiedotuskirje nro 1: The CAP in perspective: from market intervention to policy innovation, http://ec.europa.eu/agriculture/publi/app-briefs/01_en.pdf [2] Ks. YMP:n terveystarkastus – vaikutustenarviontimuistio nro 3 osittain sidotusta tuesta, http://ec.europa.eu/agriculture/healthcheck/ia_annex/c3_fi.pdf [3] Neuvoston asetus (EY) N:o 73/2009 (EUVL L 30, 31.1.2009). [4] COD 16049/08, 20. marraskuuta 2008, ja COD 5263/09 ADD 1, 9. tammikuuta 2009. [5] Lukuun ottamatta Posein ja Egeanmeren saarten suoria tukia. [6] Saksassa oli vuoteen 2009 asti käytäntönä, että humalan pinta-alatukeen käytettävissä olevaa määrää ei myönnetty tuotannosta irrotettuna tukena, vaan se siirrettiin erityiseen määrärahaerään, jonka avulla Saksa voi tukea kyseistä alaa maatalouden yhteisen markkinajärjestelyn puitteissa. [7] Ranskan Guayanan riisintuotannon sidottuun tukeen käytettävissä oleva määrä sisällytettiin Poseille myönnettävän tuen määrärahoihin. [8] Säädetty asetuksen (EY) N:o 1234/2007 II osan I osaston 4 luvun I jakson I alajaksossa. [9] Säädetty asetuksen (EY) N:o 1234/2007 II osan I osaston 4 luvun I jakson II alajaksossa. [10] Säädetty asetuksen (EY) N:o 1234/2007 95 a artiklassa. [11] Neuvoston asetuksen (EY) N:o 73/2009 69 artiklan 6 kohdan b alakohdan mukaan jäsenvaltiot voivat kerätä varat, jotka tarvitaan 68 artiklan 1 kohdan a, b, c ja d alakohdan mukaisen erityistuen rahoittamiseen, tekemällä lineaarisen vähennyksen 53 artiklassa tarkoitettuihin suoriin tukiin. [12] Maksatusvuosi 2011 on viimeinen vuosi, jona on mahdollista käyttää enintään 50 prosenttia kansallisen enimmäismäärän osasta, joka vastaa tomaattien tuotantotukea; maksatusvuosi 2012 on viimeinen vuosi, jona on mahdollista käyttää enintään 75 prosenttia kansallisen enimmäismäärän osasta, joka vastaa tuoreiden viikunoiden, tuoreiden sitrushedelmien, syötäväksi tarkoitettujen viinirypäleiden, päärynöiden, persikoiden ja nektariinien sekä d'Ente-luumujen tuotantotukea. [13] Bulgarian osalta käytettävissä oleva määrä sisältyy yhtenäisen pinta-alatuen järjestelmän määrärahoihin. [14] Lukuun ottamatta Posein ja Egeanmeren saarten suoria tukia.